Priemonės “Naujos galimybės LT” projektų finansavimo sąlygų aprašo Nr. 3, skirto labai mažų, mažų ir vidutinių įmonių grupiniam dalyvavimui tarptautinėse parodose, mugėse ir verslo misijose,  keitimai atlikti gavus Finansų ministerijos raštišką nurodymą (pridedama) atlikti priemonės “Naujos galimybės LT” reikiamus projektų finansavimo sąlygų aprašo pakeitimus, vadovaujantis Projektų administravimo ir finansavimo taisyklių[[1]](#footnote-1)[1] 4281 punkto nuostatomis, teigiančiomis, kad supaprastintai apmokamų išlaidų dydžiai, jų taikymo sąlygos (įskaitant galimybę juos keisti sudarius projekto sutartį) yra nustatomi projektų finansavimo sąlygų apraše (arba dokumente, kuriuo apraše nurodyta vadovautis), o VI arba Audito institucijai nustačius, kad supaprastintai apmokamų išlaidų dydis ar jo taikymo sąlygos buvo netinkamai nustatyti (tais atvejais, kai dydis turėjo būti mažesnis arba kitaip taikomas), patikslintas dydis ar jo taikymo sąlygos turi būti taikomi jau įgyvendinamų projektų veiksmų, vykdomų nuo dydžio ar jo taikymo sąlygų patikslinimo įsigaliojimo dienos, išlaidoms apmokėti.

Atkreipiame dėmesį, kad Verslo misijų fiksuotojo įkainio (FĮ-009) metodika naikinama (nuo įsakymo dėl šio projektų finansavimo sąlygų aprašo pakeitimo įsigaliojimo dienos verslo misijų kelionės išlaidoms bus taikoma Mokslinių išvykų išlaidų fiksuotųjų įkainių apskaičiavimo tyrimo ataskaita (LMT FĮ-010 metodika), o konsultacijų, patalpų nuomos ir kitoms išlaidoms  - faktinių išlaidų apmokėjimas), o verslo misijų fiksuotojo įkainio atnaujinti dėl istorinių duomenų trūkumo nėra galimybės.  Dalyvavimo tarptautinėse parodose, mugėse išlaidos bus apmokamos taikant grupinio dalyvavimo tarptautinėse parodose ir mugėse fiksuotuosius įkainius, nustatytus vadovaujantis atnaujinta Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita Nr. FĮ-008, o kelionių išlaidoms taikoma Mokslinių išvykų išlaidų fiksuotųjų įkainių apskaičiavimo tyrimo ataskaita (LMT FĮ-010 metodika).

Pažymėtina, kad pakeisti dalyvavimo tarptautinėse parodose, mugėse ir verslo misijose išlaidų  fiksuotieji įkainiai ir nauji išlaidų apmokėjimo būdai bus taikomi tik nuo įsakymo dėl šio projektų finansavimo sąlygų aprašo pakeitimo įsigaliojimo dienos

1. [1] Patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316. [↑](#footnote-ref-1)